Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
6 พ.ย. 2561

Tactical Move
เดินเกมกลยุทธ์บ่าย
SET Index ปรับเพิ่มขึ้น 8.17 จุด (0.49%) ปิดภาคเช้าที่ 1,678.75 จุด ด้วยมูลค่าการซื้อขาย 17,861.58 ล้านบาท
Most Positive Impact: PTT (+2.1 จุด), SCC (+0.71 จุด), KBANK (+0.7 จุด)
Most Negative Impact: SCB (-0.5 จุด), MINT (-0.23 จุด), CPN (-0.22 จุด)
แนวโน้มตลาดบ่าย
ตลาดหุ้นไทยถูกผลักดันโดยกลุ่ม พลังงาน(+2.91 จุด) ขนส่ง(+1.12 จุด) ปิโตรฯ(+0.83 จุด) วัสดุก่อสร้าง(+0.79 จุด) และกลุ่มสื่อสาร(+0.69 จุด) ส่วนกลุ่มที่ถ่วงตลาด คือ กลุ่มโรงพยาบาล(-0.12 จุด) และกลุ่มชิ้นส่วนอิเล็กทรอนิกส์(-0.11 จุด)
แม้ SET Index จะปรับตัวบวกได้แต่เมื่อดูมูลค่าการซื้อขายแล้วถือว่าเบาบางมาก เมื่อเทียบกับค่าเฉลี่ยมูลค่าการซื้อขายในภาคเช้าตั้งแต่ต้นปีที่ 28,671.94 ล้านบาท ซึ่งแสดงให้เห็นว่านักลงทุนยังรอดูความชัดเจนในประเด็นการเลือกตั้งกลางเทอมของสหรัฐ ซึ่งเชื่อว่าผลจะออกมาตามที่ตลาดคาดนั้นคือ พรรคเดโมแครตครองเสียงข้างมากในสภาผู้แทนฯ ส่วนพรรครีพับลิกันยังคงครองเสียงข้างมากในวุฒิสภา
ดังนั้นหากผลการเลือกตั้งออกมาตามคาด SET Index น่าจะฟื้นตัวอีกครั้งโดยมีเป้าหมายในเดือน พ.ย. ที่ 1,710 จุดและสิ้นปี 2561 ที่ 1,805 จุด ให้เน้นไปที่หุ้นผลประกอบการเด่น และมีปัจจัยบวกเฉพาะตัว
ประเด็นอื่นๆที่ต้องติดตามในวันนี้ฝั่งยูโรโซนจะมีการรายงานดัชนีราคาผู้ผลิต (PPI) ประจำเดือน ก.ย. โดยตลาดคาดการณ์ที่ 4.2% YoY ส่วนวันพรุ่งนี้จะมีการรายงานสต๊อคน้ำมันดิบของสหรัฐประจำสัปดาห์โดยตลาดคาดการณ์ไว้ประมาณ 2 ล้านบาร์เรล สำหรับวันพฤหัสติดตามดุลการค้าของจีนประจำเดือน ต.ค. โดยตลาดคาดการณ์เกินดุลที่ 3.5 หมื่นล้านเหรียญสหรัฐ
หุ้นแนะนำ AOT SAWAD JWD